নিজস্ব প্রতিবেদক :রাষ্ট্রায়ত্ত ছয় ব্যাংককে ৩ হাজার ৬৩৫ কোটি টাকা খেলাপি ঋণ আদায়ের টার্গেট নির্ধারণ করে দিয়েছে অর্থ মন্ত্রণালয়। প্রায় সাড়ে ৪৩ হাজার কোটি টাকারও বেশি খেলাপি ঋণের বিপরীতে চলতি অর্থবছরে ছয়টি রাষ্ট্রায়ত্ত বাণিজ্যিক ব্যাংককে এ পরিমাণ খেলাপি ঋণ আদয় করতে হবে। সম্প্রতি সরকারের সঙ্গে সম্পাদিত বার্ষিক কর্মসম্পাদন চুক্তির আওতায় এ পরিমাণ খেলাপি ঋণ আদায়ের লক্ষ্যমাত্রা নির্ধারণ করেছে অর্থ মন্ত্রণালয়ের আর্থিক প্রতিষ্ঠান বিভাগ।